cyanic-selkie/wikianc huggingface dataset:
Մաթիաս Սվանբերգ
Ակումբային կարիերան
Մաթիասը հանդիսանում է «Բունքեֆլու» ակումբի սան։ 2013 թվականից հանդիսանում է «Մալմյո»-ի անդամ։ 2015 թվականին կայանալիք մրցաշրջանում մասնակցել է հիմնական թիմի հետ մարզումներին, չորս հանդիպումներին էլ եղել է հայտացուցակում, բայց խաղերին չի մասնակցել։ 2016 թվականի մարտի 4-ին կնքել է իր առաջին պայմանագիրը ակումբի հետ չորս տարի ժամկետով ։ 2016 թվականին մրցաշրջանում մարզումներ է անցկացրել հիմնական կազմում։ 2016 թվականի մայիսի 28-ին իր նորամուտը նշում է շվեդական առաջնությունում՝ Էստերսունդ ՖԱ-ի  դեմ խաղում՝ 82-րդ րոպեին Մարկուս Ռուսենբերգ-ի փոխարեն դուրս գալով խաղադաշտ և դառնալով գոլային փոխանցման հեղինակ ։ 2018 թվականին Մաթիաս Սվանբերգը տեղափոխվում է «Բոլոնիա ՖԱ» իտալական ակումբ։ Պայմանագրի գումարը կազմում էր 5 մլն եվրո։ Սեպտեմբերին Ջենոայի դեմ խաղում Սվանբերգը նորամուտը նշեց Սերիա A-ում։
Կարիերան հավաքականում
Շվեդիայի միչև 17 տարեկանների հավաքականի հիմնական խաղացող է։ Մանակցել է միչև 17 տարեկանների 2016 թվականի Եվրոպայի առաջնությանը` խաղալով բոլոր չորս հանդիպումներում։ 2019 թվականից Մաթիասը մասնակցել է Շվեդիայի հավքականի խաղերին։ Ազգային հավաքականի կազմում իր առաջին գոլը Սվանբերգը խփել է 2020 թվականի նոյեմբերի 18-ին Ազգերի լիգայի խաղում՝ գրավելով Ֆարերյան կղզիների հավաքականի դարպասը։
Արտաքին հղումներ
Կատեգորիա:Հունվարի 5 ծնունդներ Կատեգորիա:1999 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Շվեդ ֆուտբոլիստներ Կատեգորիա:Մալմյոյի ֆուտբոլիստներ
Բոտանուկո
Բոտանուկո (իտալ․՝ Bottanuco), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 4568 մարդ (2008 թվականի տվյալներով)։ Բնակչության խտությունը 914 մարդ/կմ²։ Տարածքը՝ 5 կմ²։ Փոստային ինդեքս՝ 24040։ Հեռախոսային կոդ՝ 035։
Բոտանուկոն սահմանակից է Կապրիատ Սան Ժերվասիո, Չինյոլո դ'Իսոլա, Կոռնատ դ'Ադդա Ֆիլագո, Մադոն, Սուիզիո, Տրեցո սուլ'Ադա համայնքներին։
Կոմունայի հովանավորն է Սուրբ Վիկտոր Մավրը։ Տոնը նշվում է մայիսի 8-ին։
Ժողովրդագրություն
Բնակչության թվաքանակի փոփոխությունները.
Վիլլեմ Կալֆ
Վիլլեմ Կալֆ (Willem Kalf, ), հոլանդացի նկարիչ, նատյուրմորտի վարպետ։
1640-1645 թվականներին աշխատել է Ֆրանսիայում, 1653 թվականից՝ Ամստերդամում։ Նկարել է խոհանոցներ ու ետնաբակեր («Գյուղացու տան բակը», էրմիտաժ, Սանկտ Պետերբուրգ), թանկարժեք կահ-կարասիներով ու հարավային պտուղներով նատյուրմորտներ («Նախաճաշ», Պետական թանգարան, Ամստերդամ)։
Ծանոթագրություններ
Կատեգորիա:Հոլանդացի նկարիչներ Կատեգորիա:Հոլանդացի արվեստագետներ
Միշել Լեգրան
Միշել Ժան Լեգրան (Michel Legrand, ), ֆրանսիացի կոմպոզիտոր, դաշնակահար, գործիքավորող, դիրիժոր և երգիչ, ԱՄՆ ազգային կինոմրցանակի՝ «Օսկար»-ի եռակի, «Գրեմմի»-ի հնգակի և «Ոսկե գլոբուս»-ի դափնեկիր։
Գրել է ավելի քան 200 երգ կինոֆիլմերի և հեռուստաֆիլմերի համար ։
Կենսագրություն
Միշել Լեգրանը կոմպոզիտոր Ռայմոնդ Լեգրանի (1908-1974 թթ.) և հայազգի դիրիժոր Ժակ Հելյանի քույր՝ Մարսել Տեր-Միքայելյանի որդին է։ 1942-1949 թվականներին Փարիզի կոնսերվատորիայում Միշել Լեգրանը սովորել է դաշնամուր, գիր և գրականություն, ուսուցիչներից են եղել Լուսյետ Դեսկավն ու Նադիա Բուլանժեն։ Ինչպես իր քույրը՝ Քրիստիան Լեգրանը, ով եղել է վոկալ ջազային տարբեր խմբերի անդամ (Blue Stars, Double Six և Swingle Singers), Միշել Լեգրանը նույնպես տարվում է ջազով, 1947 թվականին Դիզի Գիլեսպիի համերգն ունկնդրելուց հետո։ Միշելը մի քանի տարի անց սկսում է համագործակցել վերջինիս հետ և 1952 թվականին Դիզիի եվրոպական համերգների համար գրում է լարային նվագախմբի համար նախատեսված երաժշտություն։ Սրա համար Միշել Լեգրանը արժանանում է 3 Օսկար մրցանակների։
Ջազմեն և գործիքավորող
1951 թվականին, ընդամենը 19 տարեկան հասակում, նա գրում է գործիքավորումներ իր հոր նվագախմբի համար։ Հենց հայրն էլ նրան ծանոթացնում է վարիետեի երգի աշխարհին։ Այսպիսով, Լեգրանը սկսում է երաժշտական ուղեկցորդի և գործիքավորողի կարիերա՝ աշխատելով Ժակլին Ֆրանսուայի, Անրի Սալվադորի, Կատրին Սովաժի և Զիզի Ժանմերի հետ։ Մորիս Շեվալիեն այնուհետև նրան առաջարկում է դիրիժորի աշխատանք։
1954 թվականին, ամերիկյան «Կոլումբիա» ընկերության խնդրանքով, նա կրկին ֆրանսիական ջազի դասախոսություններ է կարդում ։ "I love Paris" ալբոմը մեծ հաջողությաւն է հասնում՝ 8 միլիոն օրինակի վաճառք գրանցելով։ Լեգրանը ձեռք է բերում միջազգային համբավ։ Ոգեշնչվելով Սթեն Քենթոնից՝ նա կարճ ժամանակով աշխատում է նաև որպես ջազի մենակատար. Holiday in Rome 1955 թվականին, Michel Legrand Plays Cole Porter 1957 թվականին, Legrand in Rio՝ 1958 թ.-ին։ 'Legrand Jazz" ալբոմի համար Միշել Լեգրանը 1958 թվականին Նյու Յորքում ձայնագրություններ է կատարում Մայլս Դևիսի, Ջոն Քոլթրեյնի և Բիլ Էվանսի հետ՝ այդպիսով դառնալով ժամանակակից ջազի հսկաների հետ համագործակցող առաջին եվրոպացիներից։
1957 թվականին, Լեգրանը Մոսկվայի համաշխարհային երիտասարդական փառատոնին մասնակցելու հրավեր է ստանում ։
Ծանոթագրություններ
Կատեգորիա:Ֆրանսահայ երգիչներ Կատեգորիա:Ֆրանսահայ կոմպոզիտորներ Կատեգորիա:Ֆրանսահայ դաշնակահարներ Կատեգորիա:Ֆրանսահայ դիրիժորներ Կատեգորիա:Օսկարակիրներ Կատեգորիա:Ֆրանսիացիներ հայկական սերմամբ Կատեգորիա:Ֆրանսահայ կինոռեժիսորներ Կատեգորիա:Ֆրանսահայ դերասաններ Կատեգորիա:Ֆրանսահայ երաժիշտներ Կատեգորիա:Ֆրանսահայ սցենարիստներ Կատեգորիա:«Գրեմմի» մրցանակի դափնեկիրներ
Ալմենդարես (գետ)
Ալմենդարեսը (Almendares), գետ է Կուբայի արևմտյան մասում։ Հավանա քաղաքի մոտ թափվում է Ֆլորիդայի նեղուցըը։ Երկարությունը 47 կմ է և հոսում է հյուսիսից արևմուտք ։ Գետի ափին գտնվում է Հավանայի քաղաքային այգին կամ Ալմենդարես այգին։ Ներկայումս գետը բավականին աղտոտված է ։
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Կուբայի գետեր Կատեգորիա:Ատլանտյան օվկիանոսի ավազանի գետեր
CAD
CAD (Computer-Aided Design, Система Автоматизированного Проектирования (САПР))՝ ավտոմատացված նախագծման համակարգեր։
CAD ծրագրերը կիրառվում տեխնիկայի տարբեր բնագավառներում (ճարտարապետություն, շինարարություն, մեքենաշինություն, էլեկտրոտեխնիկա և այլն)։
Հղումներ
Կատեգորիա:Ինֆորմացիոն համակարգեր Կատեգորիա:Ավտոմատացում Կատեգորիա:Դիզայն Կատեգորիա:Կիրառական ծրագրային ապահովում
(2897) Օլե Ռոմեր
Միջին հեռավորությունը Արեգակից կազմում է 2,247379 ա. մ., առավելագույնը մոտենում է 2,023 ա. մ. հեռավորության վրա և հեռանում 2,4717 ա. մ. ։ Արեգակի շուրջ մեկ ամբողջական պտույտ է կատարում 1230,59 երկրային օրվա ընթացքում, իր ուղեծրով շարժվելով միջինում 0,292543 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,84° անկյուն։
Արտաքին հղումներ
Կատեգորիա:1932 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արսի սյուր Օբ (կանտոն)
Արսի սյուր Օբ (Arcis-sur-Aube), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 9916 մարդ էր։ Կանտոնի համարը 1002 է։ Կանտոնում կա 22 կոմունա։
Արտաքին հղումներ
Կատեգորիա:Ֆրանսիայի կանտոններ
Բոգոմոլովկա (գյուղ, Չիշմինսկի շրջան)
Բոգոմոլովկա (Богомоловка, Богомоловка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 90 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Բլանշրու
Բլանշրու (Blancherupt), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2009 թվականի դրությամբ կազմում է 36 մարդ, բնակչության խտությունը` 13.58 մարդ/կմ²։ Բնակավայրը զբաղեցնում է 2.65 կմ² տարածք։
Աշխարհագրություն
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հարավ-արևմուտք։
Բնակչություն
Բնակչության քանակը ըստ տարիների
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կատոդ (այլ կիրառումներ)
Կաթոդ (հունարենից թարգմանաբար՝ վարընթաց շարժում)։ 1834 թվականին առաջարկել է Մայքլ Ֆարադեյը
Խմելնիցկոե (ավան, Տուլչինի շրջան)
Խմելնիցկոե (Хмельницьке), ավան Ուկրաինայի Վիննիցայի մարզի Տուլչինի շրջանում։
2001 թվականի տվյալներով Խմելնիցկոե ավանում բնակվում էր 0 մարդ։ Բնակավայրը զբաղեցնում է 0,007 կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի ավաններ
Կարգիզակովա
Կարգիզակովա (Большая Мозжуха), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կոնդոմա գետի ձախ ափին՝ 16 կմ հեռավորության վրա։ Գետի երկարությունը 29 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։․
Վալևե
Վալևե (իտալ․՝ Valleve), կոմունա Իտալիայում, Լոմբարդիա մարզի Բերգամոյի գավառում ։
Բնակավայրի հովանավորն է համարվում՝ Պետրոս առաքյալը և Պողոս առաքյալը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ալժիր (քաղաք)
Ալժիր կամ Էլ-Ջազաիր, Ալժիրի մայրաքաղաքը, նավահանգիստ Միջերկրական ծովի ափին, միջազգային օդակայան։
Պատմություն
Հիմնադրվել է X դարում՝ հռոմեական Իկոզիում փոքրիկ հռոմեական նավահանգստի ավերակների տեղում և կոչվել Ալ-Ջազաիր (արաբերեն բառացի՝ «կղզիներ». քաղաքը սկզբնապես տեղավորված էր չորս կղզու վրա։
Մշակույթի օջախներից են՝ համալսարանը (1879), թանգարանները (գեղեցիկ արվեստների, անտիկ մշակույթի, ազգագրական), ազգային գրադարանը։
Աղբյուրներ
Կատեգորիա:Աֆրիկայի քաղաքներ Կատեգորիա:Ալժիրի քաղաքներ Կատեգորիա:944 թվականին հիմնադրված բնակավայրեր
Լև Օբորին
1926 թվականին ավարտել է Մոսկվայի կոնսերվատորիան Կ. Ն. Իգումնովի դասարանը։ Օբորինը խորհրդային կատարողներից առաջինն է մասնակցել միջազգային մրցույթի (1-ին մրցանակ Շոպենի անվան դաշնակահարների միջազգային 1-ին մրցույթում, Վարշավա, 1927)։ 1928 թվականից դասավանդել է Մոսկվայի կոնսերվատորիայում (1935 թվականից՝ պրոֆեսոր, 1954-1959 թվականներին և 1965 թվականից՝ դաշնամուրի ամբիոնի վարիչ)։ Հանդես է եկել որպես մենակատար և Դ. Ֆ. Օյստրախի և Ս. Ն. Կնուշևիցկու հետ՝ անսամբլներում։ Օբորինի նվագն աչքի է ընկել մտահղացումների հստակությամբ, զգացմունքների անկեղծությամբ և ջերմությամբ։ Օբորինը խորհրդային կոմպոզիտորների մի շարք երկերի, այդ թվում՝ Ա. Խաչատրյանի դաշնամուրի կոնցերտի (իրեն նվիրված), առաջին կատարողն է։ ԽՍՀՄ պետական մրցանակ (1943)։ Պարգևատրվել է Լենինի 2 և 2 այլ շքանշաններով։
Ծանոթագրություններ
Կատեգորիա:Մոսկվա քաղաքում մահացածներ Կատեգորիա:Խորհրդային դաշնակահարներ Կատեգորիա:ԽՍՀՄ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Լենինի շքանշանի ասպետներ Կատեգորիա:Նովոդևիչյան գերեզմանատանը թաղվածներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Ստալինյան մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ՌԽՖՍՀ ժողովրդական արտիստներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Ռուս կոմպոզիտորներ Կատեգորիա:Ռուս մանկավարժներ
Duna TV
Duna TV կամ Duna Televízió, հունգարական հեռուստաալիք, Magyar Televízió Հեռարձակվում է 1992 թվականի դեկտեմբերի 24-ից։ 2 հեռուստաալիքները՝ Duna TV և Duna World: Հեռարձակումը իրականացվում է նաև բարձր պարզության ֆորմատով։
Ադաֆ
Ադաֆ, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Հին Մալաթիայից 33 կմ հյուսիս՝ Եփրատի ձախ կողմում, արգավանդ հարթավայրում։
XX դարի սկզբին ուներ 80 տուն բնակիչ։ Բնակիչների հիմնական զբաղվածությունը անասնապահությունն ու երկրագործությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Բոգոդուխով
Բոգոդուխով (Богодухів), քաղաք Ուկրաինայի Խարկովի մարզի Բոգոդուխովի քաղաքային խորհրդում, շրջկենտրոն։ Հիմնադրվել է 1662 թվականին։
2008 թվականի տվյալներով Բոգոդուխով քաղաքում բնակվում էր 16 003 մարդ։ Բնակավայրը զբաղեցնում է 84 կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի քաղաքներ Կատեգորիա:1662 թվականին հիմնադրված բնակավայրեր
Ճիաթուրա
Ճիաթուրա (ჭიათურა), քաղաք Վրաստանի Իմերեթ երկրամասում։
Գտնվում է Ղվիրիլա գետի (Ռիոնի գետի վտակ) ձորում և դրա հարակից սարահարթի վրա։ Երկաթուղային ճանապարհով մինչև Թբիլիսի հեռավորությունը կազմում է 220 կմ։ Ճիաթուրայի շրջանները քաղաքի կենտրոնական հատվածի հետ կապված են ուղևորատար ճոպանուղիներով։
Պատմություն
Ռուսական կայսրության տարիներին ժամանակակից Ճիաթուրայի տեղում գտնվող բնակավայրը կոչվում էր Ղվիրիլա՝ ի պատիվ համանուն գետի, որն այժմ անցնում է քաղաքի միջով։ Քաղաքի կարգավիճակը ստացել է 1921 թվականին ։
Տնտեսություն
Մանգանի արդյունահանում և հարստացում (Ճիաթուրայի մանգանի հանքավայր), կվարցային ավազի, մարմարի արդյունահանում։ Ճիաթուրայում գործում են սիլիկատային աղյուսի, թեյի և կարի գործարաններ։
Մշակույթ
Քաղաքում աշխատում են գավառագիտական թանգարանը, Ճիաթուրայի Ա. Ծերեթելիի անվան վրացական թատրոնը, պիոներների պալատը, մշակույթի պալատը։
Ծանոթագրություններ
Կատեգորիա:Վրաստանի քաղաքներ Կատեգորիա:Ճիաթուրայի շրջան Կատեգորիա:1879 թվականին հիմնադրված բնակավայրեր
Կաթոդային փոշիացում
Կաթոդային փոշիացում, գազային պարպման ընթացքում կաթոդի նյութի ատոմների կամ մոլեկուլների անջատման և ցրման երևույթը, պայմանավորված է կաթոդի մակերևույթին գազի դրական իոնների հարվածներով։ Բնութագրվում է կաթոդային փոշիացումման գործակցով, որը կախված է կաթոդի նյութից, հարվածող իոնների էներգիայից, զանգվածից, անկման անկյունից և գազի ճնշումից։ Իոնային սարքերում կաթոդային փոշիացում առաջացնում է կաթոդի քայքայում, խողովակի ներսում ցրված նյութի նստվածքներ, գազի ճնշման անկում ևն։ Կաթոդային փոշիացման օգտակար կիրառումներից են մակերևույթների մաքրումը, նյութի կառուցվածքի ուսումնասիրումը, ուղղորդված ատոմային փնջերի ստացումը և, հատկապես, մետաղյա ծածկույթների ու թիթեղների գերբարակ շերտերի պատրաստումը։
Կատեգորիա:Ֆիզիկական էֆեկտներ և երևույթներ
Անդրանիկ Շահինյան
Անդրանիկ Խաչատուրի Շահինյան, խորհրդային պետական և կուսակցական աշխատող, պատմական գիտությունների թեկնածու (1955), ԽՄԿԿ անդամ (1926)։
Ավարտել է Մոսկվայի Պլեխանովի անվան ժողովրդական տնտեսության ինստիտուտի արտաքին առևտրի ֆակուլտետը (1931 թվական)։ 1925 թվականից կոմերիտական աշխատանք է տարել Լենինականում (այժմ՝ Գյումրի) և Էջմիածնում։ 1928-1929 թվականներին եղել է «ժողովրդական կրթություն» ամսագրի պատասխանատու քարտուղարը։ 1933 թվականից անցել է կուսակցական աշխատանքի (ՀԿԿ ԿԿ հրահանգիչ, Լենինականի կուսքաղկոմի բաժնի վարիչ, ՀԿԿ ԿԿ հրահանգիչ, ապա՝ բաժնի վարիչ)։ 1937 թվականից՝ ՀԽՍՀ ժողկոմխորհին կից արվեստի գործերի վարչության պետ, 1942 թվականից՝ Կարմիր բանակի հայկական տան պետ, 1945 թվականից՝ ՀԽՍՀ Մինիստրների խորհրդին կից կուլտլուս․ հիմնարկների գործերի կոմիտեի նախագահ։ 1949-1953 թվականներին ՀԽՍՀ կինեմատոգրաֆիայի մինիստրն էր, 1963-1964 թվականներին՝ ՀԽՍՀ կուլտուրայի մինիստրության կինեմատոգրաֆիայի գլխավոր վարչության պետը, 1954-1960 թվականներին՝ ՀԽՍՀ կուլտուրայի մինիստրը, 1960 թվականից՝ մինիստրի առաջին տեղակալը։
Կատեգորիա:Կուսակցական գործիչներ Կատեգորիա:Հայ պետական գործիչներ Կատեգորիա:Պատմական գիտությունների թեկնածուներ Կատեգորիա:ԽՄԿԿ անդամներ
BMW M6
BMW M6, բարձր տեխնոլոգիաներով արտադրված ավտոմեքենա, որը պատկանում է BMW 6 սերիային, մշակվում և կատարելագործվում է գերմանական ավտոարտադրող BMW-ի կողմից։ Առաջին սերունդը թողարկվել է 1983 թվականին։ BMW M6-ը էլեկտրոնիկայով հարուստ ավտոմեքենա է, ունի 5-12 փոխանցման ռեժիմներ։
Գոյություն ունեն M6-ի այլ սերունդներ ՝
M6-ի արտադրությունը 2018 թվականից դադարեցվել է և 2019 թվականին փոխարինվել BMW M8 (F91/F92/F93)-ով ։
Ծանոթագրություններ
Կատեգորիա:Գերմանական ավտոմեքենաներ
Լանա Թըրներ
Լանա Թըրներ (Lana Turner, настоящее имя Ջուլիյա Ջին Միլֆրեդ Ֆրենսես Թըրներ, Julia Jean Milfred Frances Turner,), ամերիկյան դերասանուհի, դասական Հոլիվուդի ամենագլամուրային և զգացմունքային աստղերից մեկն է։
Կենսագրություն
Ծնվել է հանքափորի ընտանիքում, Թենեսի նահանգում։ Հայրը սպանվել է, երբ Լանան դեռ երեխա էր։ Կինոյում սկսել է նկարահանվել 16 տարեկանից։
Հոլիվուդի ամենասեկսուալ աստղի կոչման համար մրցակցել է Ռիտա Հեյուորթի և Ջեյն Ռասելի հետ։ Քլարկ Գեյբլի հետ նկարահանվել է չորս ֆիլմում։ Նրա ամենահաջողված ֆիլմերից մեկը` նուար ոճում նկարահանված «Փոստատարը միշտ երկու անգամ է զանգում» (1946) ֆիլմն էր։ Համարվում է, որ Երկրորդ համաշխարհային պատերազմի ժամանակ ամերիկյան զինվորականները նախընտրում էին նրա նկարներն ու պլկատները կախել զորանոցի պատերին։ Պատերազմից հետո հիմնականում նկարահանվում է մյուզիքլներում։
1950-ական թվականներին Թըրների կարիերան անհասանելի էր։ Գեղարվեստական տեսանկյունից ամենահաջողված ֆիլմերից մեկը Վինսենթ Մինելլիի «Չար և գեղեցիկ» (1952), ֆիլմն էր, այնուհետև «Պեյտոն Պլեյս»-ը (1957), այն նույնիսկ առաջադրվել է «Օսկար» մրցանակի։ Վերջին հաձոողված ֆիլմը Դուգլաս Սիրկի «Կյանքի նմանակում»-ն (1959) էր, որտեղ ընդգրկված էին ինքնակենսագրական մոտիվներ. իր հերոսուհու նման Թըրները միայնակ դաստիարակում է դստերը, որը ծնվել է 1944 թվասկանին։
Բաժանվելով նրանից, Լանա Թըրները կապվել է հայտնի մաֆյոզի, Միկի Կոենի օգնական Ջոնի Ստոմպանատոյի հետ։ 1958 թվականի ապրիլին դերասանուհին հայտնվել է սկանդալի կենտրոնում. ընտանեկան վեճի ժամանակ, Թըրների տասնչորսամյա դուստրը փորձելով պաշտպանել մորը, դանակահարել է Ջոնի Ստոմպանատոյին։
1969—1972-ական թվականներին ամուսնացած էր հիպնոսիչ Ռոնալդ Դանթեի հետ։
Լանա Թըրները մահացել է քաղցկեղից, 1995 թվականին, Լոս Անջելեսի իր տանը։ Կինոարվեստում ունեցած նրա ներդրումը նշանավոորվել է Հոլիվուդյան փառքի ծառուղում բացված աստղով։
Արտաքին հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Գինեսի գրքի ռեկորդակիրներ
Մարիա Կոլեսնիկովա
Մարիա Ալեքսանդրովնա Կոլեսնիկովա (Марыя Аляксандраўна Калеснікава; ), բելառուս ֆլեյտահար, մանկավարժ և քաղաքական ակտիվիստ, 2020 թվականի Բելառուսի Հանրապետության նախագահի ընտրություններում Վիկտոր Բաբարիկոյի շտաբի համակարգող։ Սվետլանա Տիխանովսկայայի միավորված շտաբի ներկայացուցիչ և Բելառուսական ընդդիմության համակարգող խորհրդի նախագահության անդամ ։
Կենսագրություն
Մարիա Կոլեսնիկովան ծնվել է 1982 թվականի ապրիլի 24-ին Մինսկում։ Ավարտել է Բելառուսի պետական երաժշտական ակադեմիան՝ ֆլեյտահար և դիրիժոր մասնագիտությամբ։
17 տարեկանից ի վեր ֆլեյտա է դասավանդել Մինսկի գիմնազիայում։ Ֆլեյտա է նվագել օպերային թատրոնում, Բելառուսի Հանրապետության ազգային ակադեմիական համերգասրահում՝ Մ. Յ. Ֆինբերգի ղեկավարությամբ, ինչպես նաև Բելառուսի Հանրապետության նախագահական նվագախմբում ։
2007 թվականին տեղափոխվել է Գերմանիա, սովորել է Շտուտգարտի երաժշտության բարձրագույն դպրոցում՝ հին և ժամանակակից երաժշտության ֆակուլտետներում ։
2010-ական թվականներին ակտիվ համերգային գործունեություն է ծավալել և միջազգային մշակութային նախագծեր է կազմակերպել Գերմանիայում և Բելառուսում, որոնց թվում է «Երաժշտության դասեր մեծահասակների համար» խորագրով դասախոսությունների շարքը։
12 տարիների ընթացքում՝ 2007-2019 թվականներին ապրել է Գերմանիայում, իսկ Բելառուսում եղել է միայն անցումով ։ 2017 թվականին հանդես է եկել որպես Artemp ստեղծագործական միավորման հիմնադիրներից մեկը, որը ժամանակակից արվեստի բնագավառում տարբեր միջոցառումներ է անցկացրել ։
Ok16 մշակութային հաբի (կենտրոնի) գեղարվեստական տնօրենն է ։
Քաղաքական կարիերա
2020 թվականին Կոլեսնիկովան գլխավորել է Վիկտոր Բաբարիկոյի շտաբը, որն առաջադրվել է Բելառուսի Հանրապետության նախագահի պաշտոնում 2020 թվականի օգոստոսի 9-ի ընտրություններում։
Օգոստոսի 8-ի երեկոյան Կոլեսնիկովային ձերբակալել է ոստիկանությունը, սակայն մի քանի րոպե անց նա ազատ է արձակվե։ Դա բացատրվել է դրանով, որ «նրան շփոթել են» ։
Կոլեսնիկովան ակտիվորեն մասնակցում է Բելառուսի բազմաթիվ հանրահավաքներին։ Բացի այդ՝ նա դիմել է գործարանների աշխատակիցներին, պաշտոնյաներին, դիվանագետներին, ուժային կառույցներին և հեռուստատեսության աշխատակիցներին և հրավիրել է նրանց շարունակել միանալ բողոքին   ։
Օգոստոսի 18-ին ընդգրկվել է Բելառուսական ընդդիմության համակարգող խորհրդի հիմնական կազմում, իսկ օգոստոսի 19-ին ընտրվել է նրա նախագահության կազմում  ։
Սեպտեմբերի 7-ին անհայտ անձինք առևանգվել են Կոլեսնիկովային Մինսկի կենտրոնում  ։ Սեպտեմբերի 8-ի առավոտյան տեղեկություն է հայտնվել այն մասին, որ Մարիա Կոլեսնիկովային փորձել են Բելառուսից բռնի արտաքսել Ուկրաինա, սակայն նա պատռել է իր անձնագիրը և կրկին ձերբակալվել ։
Բելառուսի պետական սահմանային կոմիտեն հայտարարել է, որ Համակարգող խորհրդի անդամներ Մարիա Կոլեսնիկովան, Իվան Կրավցովը և Անտոն Ռոդնենկովը առավոտյան ժամը 4-ին հատել են Ուկրաինայի հետ սահմանը։ Զուգահեռաբար բելառուսական պետական զանգվածային լրատվամիջոցները հայտնել են, որ Կրավցովը և Ռոդնենկովը «այս գիշեր փախել են արտասահման», իսկ Կոլեսնիկովան ձերբակալվել է ։
Սեպտեմբերի 9-ին Մարիա Կոլեսնիկովայի հայրը հայտնել է, որ իր դուստրը ձերբակալվել է։ Նա այդ մասին հայտնել է TUT.BY գործակալությանը։ Կոլեսնիկովան գտնվում է Մինսկի Վոլոդարսկու փողոցին գտնվող № 1 քննչական մեկուսարանում ։
Տիմիրյազևկա (ավան, Բելոպոլիեի շրջան)
Տիմիրյազևկա (Тімірязєвка), ավան Ուկրաինայի Սումիի մարզի Բելոպոլիեի շրջանում։
Մարիա Կոլեսնիկովա
Ծանոթագրություններ
Կատեգորիա:Երաժիշտներ այբբենական կարգով Կատեգորիա:Բելառուսի կին քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Բելառուս երաժիշտներ Կատեգորիա:Գերմանիայի համալսարանների կամ քոլեջների շրջանավարտներ Կատեգորիա:21-րդ դարի քաղաքական գործիչներ
Տիմիրյազևկա (ավան, Բելոպոլիեի շրջան)
2001 թվականի տվյալներով Տիմիրյազևկա ավանում բնակվում էր 256 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի ավաններ
Նիկողայոս Արղության-Երկայնաբազուկ
Նիկողայոս Բարսեղյան Արղության-Երկայնաբազուկ, հայազգի պետական, քաղաքական, հասարակական հայտնի գործիչ, ակնառու մտավորական, Թիֆլիսի քաղաքապետ ։
Պետական - հասարակական գործունեություն
Իշխան Ն. Արղության-Երկայնաբազուկը քաղաքական ներքին հակամարտության պայմաններում 1891 թվականի ապրիլի 25-ին ստանձնում է Թիֆլիսի քաղաքագլխի պաշտոնը՝ ղեկավարելով քաղաքը մինչև 1893 թվականի հուլիսի 10-ը ։
Ի դեպ 1892 թվականին ընտրվել է Զրկինյանց Սուրբ Կարապետ եկեղեցու հոգաբարձու ։
Հրաժարականից հետո Ն. Արղության-Երկայնաբազուկը երկրորդ անգամ քաղաքագլխի պաշտոնում ընտրվել է քաղաքագլուխ Պողոս Իզմայիլյանի մահից հետո՝ 1895 թվականին 54 կողմ և 10 դեմ ձայների հարաբերությամբ ։
Երկու տարի և երկու ամիս պաշտոնավարելուց հետո Ն. Արղության-Երկայնաբազուկը, առանց սահմանված ժամկետը (4 տարի) լրանալու, 1896 թվականի հուլիսի 12-ին հրաժարական է տալիս խորհրդարանի պատգամավորների միմյանց հետ վեճերի պատճառով։ Մինչև հրաժարականի դիմումի հաստատումը (1896 թվականի նոյեմբերի 5 ) 1896 թվականի հուլիսի 31-ին Թիֆլիսի նահանգապետի կողմից պարգևատրվել է արծաթե մեդալով և կրծքանշանով ։
1900 թվականին Ն. Արղության-Երկայնաբազուկի 300 ռուբլի նվիրատվությամբ աջակցել է Թիֆլիսի «Ժողովրդական տան» շինարարությանը ։
Ն. Արղության-Երկայնաբազուկը 1903 թվականի փետրվարի 24-ին Թիֆլիսի քաղաքագլուխ է ընտրվել նաև երրորդ անգամ՝ պաշտոնավարելով մինչև 1904 թվականի մարտի 3-ը։ Պաշտոնավարման ժամկետի ավարտին չսպասելով՝ վաղաժամկետ հրաժարական է տվել ։
Ն. Արղության-Երկայնաբազուկի Թիֆլիսի քաղաքագլուխ եղած ժամանակ՝ 1903 թվականին, նրա ակտիվ մասնակցությամբ իրականացվել է ֆինանսական մեծ ներդրումներ պահանջող շինարարություններից մեկը՝ Երևանյան հրապարակում գտնվող «Քաղաքային տան» շինարարությունը ։ Երրորդ հրաժարականից հետո Ն. Արղության-Երկայնաբազուկը սեփական միջոցներով նպաստել է հատկապես կրթական ոլորտի զարգացմանը։ Մինչև իր մահը նա հանդիսացել է Թիֆլիսի արական գիմնազիայի հոգաբարձուների խորհրդի անդամ։ Խուլ-համր երեխաների համար քաղաքում հիմնել է դպրոց, որի նախագահն էր մինչև կյանքի վերջը ։
Իշխան Արղության-Երկայնաբազուկը ակնառու մտավորական էր։ Նրա հարուստ գրադարանը, որը կազմված էր 10.000 հատորից, կովկասագիտության բացառիկ արժեք էր ներկայացնում ։ Չնայած տվյալ ժամանակի դժվարին քաղաքական, ազգային իրադրության՝ նրա ընտանիքին հաջողվեց արժեքավոր գրադարանը փոխադրել նորանկախ Հայաստանի մայրաքաղաք Երևան ։
Ընտանիք
Ունեցել է 5 երեխա՝ 3 տղա, 2 աղջիկ, որոնք 1920 թվականին տեղափոխվել են Փարիզ ։
Մահ և հուղարկավորություն
Իշխան Նիկողայոս Արղության-Երկայնաբազուկը վախճանվել է 1916 թվականի մարտի 30-ին։ Ապրիլի 7-ին Թիֆլիսի հայկական Մայր տաճարում կատարվեց պատարագ և աճյունը տեղափոխվեց Սանահինի վանք, որտեղ ամփոփվեց տոհմական գերեզմանում  ։
Ծանոթագրություններ
Կատեգորիա:Թբիլիսիի հայազգի քաղաքապետներ Կատեգորիա:1845 ծնունդներ Կատեգորիա:Մարտի 30 մահեր Կատեգորիա:1916 մահեր Կատեգորիա:Հայ պետական գործիչներ Կատեգորիա:Հայ հասարակական գործիչներ Կատեգորիա:Հայ քաղաքական գործիչներ Կատեգորիա:Արղության-Երկայնաբազուկներ
Կրյուկ (գյուղ, Դեմիդովսկի շրջան)
Կրյուկ (Крюк), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Սուլուգունի
Սուլուգունի (վրաց.` სულუგუნი, մեգր.` სელეგინ, աբխ.` ашә, ашәлагәан), վրացական ազգային աղաջրած պանրի տեսակ։ Պատրաստվում է կովի պաստերիզացված կաթից` պանրային եղանակի հալեցման եղանակով։ Աղադրումից հետո օգտագործում են թարմ վիճակում։ Սուլուգունիները, որպես կանոն, պետք է ունենան կիսափափուկ կազմություն, առաձգական շերտավոր կառուցվածք, հաճելի կաթնաթթվային համ, գույնը՝ սպիտակից մինչև բաց դեղին։ Աչքեր չունի, կարող են նկատվել ճեղքաձև դատարկություններ։ Արտադրվում է 0,3-ից 1,5 կգ քաշ ունեցող բլիթների տեսքով։
Սովորաբար վաճառվում են վակուումային պոլիմերային թաղանթի մեջ փաթեթավորված։
Սուլուգունիները լայն կերպով օգտագործվում են որպես նախուտեստ, ինչպես նաև պիցցա, խաչապուրի, տաք բուտերբրոդներ պատրաստելու համար։
Աղբյուրներ
Կատեգորիա:Վրացական պանիրներ
Քարել
Քարել (ქარელი), քաղաք Վրաստանի Շիդա Քարթլի երկրամասում, երկրի մայրաքաղաք Թբիլիսիից մոտավորապես 95 կիլոմետր դեպի արևմուտք։ Նույնանուն մունիցիպալիտետի վարչական կենտրոնն է։ Բնակչությունը՝ ։
Ծանոթագրություններ
Կատեգորիա:Վրաստանի քաղաքներ Կատեգորիա:Քարելի շրջան
Դավթի աշտարակ
Դավիթի աշտարակ (מגדל דוד, Мигдаль Давид, Tower of David, Тауэр оф Дэвид, برج داود, Бардж Дауд), հին միջնաբերդ է, գտնվում է Յաֆֆյան դարպասներից ոչ հեռու Երուսաղեմի մուտքի մոտ։
Ամրոցը կառուցվել է մ.թ.ա. 2-րդ դարում Հին քաղաքի պաշտպանության և ռազմավարական թույլ օբյեկտների ամրացման նպատակով, այնուհետև քանդվել և վերակառուցվել է Երուսաղեմը գրավող քրիստոնյա, մուսուլման, մամլուք և Օսմանյան կայսրության նվաճողների կողմից։ Ամրոցում հայտնաբերվել են կարևոր հնագիտական իրեր, որոնց տարիքը կազմում է 2700 տարի։ Դավիթի աշտարակը ճանաչված վայր է հանդիսանում միջոցառումների, համերգների, ժողովրդական տոնավաճառների և լուսաձայնային ներկայացումների համար։
Իր անվանումը Դավիթի աշտարակը ստացել է բյուզանդացի քրիստոնյաների կողմից, որոնք կարծում էին,որ այդ վայրում է եղել Դավիթ թագավորի պալատը ։
Պատմություն
Մ.թ.ա. 2-րդ դարում Հին քաղաք Երուսաղեմը հասել էր մինչև այսպես կոչված «Արևմտյան բլուր»։ Այդ 773 մետր երկարությամբ ելուստը, որն ներառում է ժամանակակից հայկական և հրեական թաղամասերը, ինչպես նաև Սինա լեռը, բոլոր կողմերից, բացի հյուսիսարևելյան մասից, սահմանափակված էր նեղ արահետով։ Դավիթ թագավորի և նրա որդի Սողոմոն թագավորի գահակալության ավարտից հետո, սկսելով ամրոցների շինարարությունը` Եղեկիա թագավորը, հնարավոր է առաջինն էր, որը հատուկ ուշադրություն դարձրեց այդ տարածքին։ 100 տարի անց սկսեցին այն շրջապատել պահպանական աշտարակներով և պատկառելի պատով, որը պատմիչ Հովսեփոս Փլավիոսն անվանեց «Առաջին պատ»։
Հերովդես I Մեծը ամրոցին ավելացրեց երեք հսկայական աշտարակներ։ Նա դրանք կառուցեց խոցելի Արևմտյան բլուրի հյուսիսարևմտյան մասում, որտեղ հիմա գտնվում է Դավիթի աշտարակը։ Նրա նպատակն էր ոչ միայն պահպանել քաղաքը, այլ նաև իր պալատը, որը գտնվում էր Սիոն լեռան վրա։ Հերովդեսը145 ֆուտ բարձրություն ունեցող ամենաբարձր աշտարակն անվանեց «Ֆասիլ», իր եղբոր հիշատակին, որն ինքնասպան էր եղել։ Երկրորդ աշտարակն անվանել էր իր երկրորդ կնոջ պատվին` «Մարիամ», որին նա սպանել էր և թաղել աշտարակից արևմուտք գտնվող քարայրում։ Երրորդ աշտարամն անվանել էր իր ընկերներից մեկի պատվին` «Գիպուկուս»։ Այդ երեք աշտարակներից պահպանվել է միայն «Ֆասիլը»։
Մ.թ. 70 թվականին հռոմեացիների կողմից Երուսաղեմի ավերումից հետո Դավիթի աշտարակը հռոմեական զորքերի համար որպես զորանոց էր ծառայում։ Երբ 4-րդ դարում Հռոմեական կայսրությունը ընդունեց քրիստոնեությունը, միջնաբերդում հիմնավորվեցին վանականների ընկերությունը։ 638 թվականին արաբների կողմից Երուսաղեմը նվաճելուց հետո նոր մուսուլման տիրապետողները վերանորոգեցին միջնաբերդը։ Հսկայական ամրոցը դիմացավ 1099 թվականին խաչակիրների հարձակմանը և հանձնվեց միայն այն ժամանակ, երբ պահապանների անվտանգությունը երաշխավորվեց։
Խաչակիրների շրջանում հազարավոր ուխտավորներ ուխտագնացություն կատարեցին դեպի Երուսաղեմ Յաֆֆյան նավահանգստով։ Ուխտագնացներին ավազակների հարձակումներից պաշտպանելու համար խաչակիրները միջնաբերդը շրջապատեցին խրամներով և դիտակալներով։
1817 թվականին սուլթան Սալահ ալ-Դինը վերցրեց քաղաքն ու ամրոցը։ Մամլուքները 1260 թվականին քանդեցին այն, իսկ ավելի ուշ վերականգնեցին։ Ամրոցը մեկ անգամ ևս վերակառուցվել է 1527-1541 թվականներին Օսմանյան կայսրության տիրապետության ժամանակ։ Մոտ 400 տարի ամրոցը թուրքական զորքերի համար որպես կայազոր էր ծառայում։ Թուրքերը ամրոցի ներսում մզկիթ կառուցեցին և մինարեթ ավելացրին, որն էլ պահպանվել է մինչև այսօր։ Հենց այդ ժամանակում էլ աշտարակն անվանվեց «Դավիթի աշտարակ»։
Առաջին համաշխարհային պատերազմի ժամանակ բրիտանական զորքերը գեներալ Էդմունդ Ալենբիի գլխավորությամբ գրավեցին Երուսաղեմը։ Դավիթի աշտարակի մոտքի մոտ գեներալը պաշտոնապես հայտարարեց իր հաղթանակի մասին։
Բրիտանական մանդատի (1917 — 1948) շրջանում բրիտանական գլխավոր կոմիսարը ստեղծեց այսպես կոչված «Ենթաերուսաղեմյան ընկերությունը»` քաղաքի մշակութային ժառանգության պահպանման համար։ 1930-ական թվականներին միջնաբերդում բացվեց պաղեստինյան ֆոլկլորի թանգարան ։
Արաբ-իսրայելական պատերազմից հետո (1947—1949) արաբական լեգոնը գրավեց Երուսաղեմը և ամրոցին վերադարձրեց իր զինվորական նշանակությունը։ Միջնաբերդի մշակութային դերը վերականգնվեց 1967 թվականին 6-օրյա պատերազմից հետո։
Թանգարան
Երուսաղեմի պատմության «Դավիթի աշտարակ» թանգարանը բացվել է 1989 թվականին։ Տեղադրված լինելով սենեկաշարքերի սրահներում` թանգարանը ներառում է նաև ամրոցի ստորոտում գտնվոս հնագիտական պարկը, որն արդեն 2700 տարեկան է։ Ցուցանմուշներն արտացոլում են Երուսաղեմի 4000-ամյա պատմությունը, նրա սկզբնավորումից մինչև այժմ։ Ներկայացվում է Երուսաղեմի պատմությունը տարբեր տիրապետողների ժամանակներում։ Այցելուները կարող են բարձրանալ նաև ամրոցի պատը, որտեղից բացվում է 360 աստճանով տեսարան Հին քաղաքի և նոր Երուսաղեմի վրա։
2002 թվականին Երուսաղեմի ֆոնդը հայտնեց, որ թանգարանի գոյության ընթացքում այն ունեցել է 3,5 միլիոն այցելու։
Արտաքին հղումներ
Կատեգորիա:Երուսաղեմի թանգարաններ Կատեգորիա:1989 հիմնադրված թանգարաններ Կատեգորիա:Թանգարաններ այբբենական կարգով Կատեգորիա:Իսրայելի հնագիտական թանգարաններ Կատեգորիա:Խաչակրաց արշավանքներ Կատեգորիա:Երուսաղեմի պատմություն
Տրուա 1 (կանտոն)
Տրուա 1 (Troyes-1), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 14558 մարդ էր։ Կանտոնի համարը 1022 է։ Կանտոնում կա 3 կոմունա։
Արտաքին հղումներ
Կատեգորիա:Ֆրանսիայի կանտոններ
ՄԴԳևԿՄ
ՄԴԳևԿՄ (Մոսկվայի դրամատիկական գրողների և կոմպոզիտորների միություն), Ռուսաստանի դրամատիկական գրողների և կոմպոզիտորների միություն Մոսկվայի կենտրոնում։
Պատմություն
Գոյություն է ունեցել 1904 թվականից մինչև 1930 թվականը։ Ձևավորվել է 1904 թվականին Ռուս դրամատիկ գրողների և օպերային կոմպոզիտորների միության պառակտման արդյունքում։ 1930 թվականին ՄԴԳևԿՄ-ը Դրամսոյուզի հետ միասին մտել է Խորհրդային դրամատուրգների և կոմպոզիտորների համառուսաստանյան միության կազմի մեջ ։
Ընկերությունը զբաղվել է իր անդամների հեղինակային իրավունքների պաշտպանությամբ և ներկայացումների ու հանրային այլ ներկայացումների հետ կապված հեղինակային հատկացումների հավաքմամբ։ Ունեցել է գործակալների (լիազորված) ցանց ամբողջ երկրում ։
1926 թվականին կազմավորվել է ՄԳԴևԿՄ Լենինգրադի բաժանմունքը, որը գոյատևել է մինչև 1929 թվականը ։ Դրա նպատակն էր նյութական օգնություն ցուցաբերել էստրադայի համար նախատեսված գրական և երաժշտական ստեղծագործությունների հեղինակներին։
Միության կազմում եղել է կինոսեկցիա, ինչպես նաև ՄԳԴևԿՄ-ն ունեցել է համանուն գրքի հրատարակչություն։
Արտաքին հղումներ
Կատեգորիա:1904 հիմնադրված կազմակերպություններ
Բոգոյավլենիե (գյուղ, Սեմյոնովսկի շրջան)
Բոգոյավլենիե (Богоявление), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Սեմյոնովսկի շրջանի բնակավայրեր
Ադեր (Խարբերդի գավառ)
Ադեր, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Նոր Մալաթիա քաղաքից 40-42 կմ հյուսիս՝ Եփրատ գետի միջին հոսանքի աջ կողմում, սարահարթի վրա ։
Ծանոթագրություններ
Կատեգորիա:Արևմտյան Հայաստանի գյուղեր
Օրբելիներ
Օրբելիներ, իշխանական տոհմ Հայաստանում և Վրաստանում։ Օրբելիները բարձր դիրք են զբաղեցրել վրացական արքունիքում, վարել թագադիր ասպետի, սպարապետի և այլ պաշտոններ։
Ձգտելով պետական բարձրագույն իշխանության՝ ամիրսպասալար Իվանե Օրբելին 1177- 1178 թվականներին, թագաժառանգ Դեմնային (Դեմետրե) գահին բազմեցնելու պատրվակով, գլխավորել է վրացական ավատատիրական տների ապստամբությունը՝ Գեորգի III թագավորի դեմ։ Սակայն վերջինիս հաջողվել է ղփչաղների աջակցությամբ ջլատել ապստամբների զինված ուժերը, մեկուսացնել Իվանեին, ձերբակալել և կուրացնել նրան։ Իվանեի եղբայր Լիպարիտը, ով ռազմական օգնության խնդրանքով ներկայացել էր սելջուկյան Ելտկուզ Աթաբեկին, այնուհետև հաստատվել է Գանձակում։ Գեորգի III թագավորի մահից (1184) հետո, Լիպարիտի որդիներից մեկը՝ Իվանեն, վերադարձել է Գուգարք, Թամար թագուհուց ետ ստացել Օրբելիների տիրույթների մի փոքր մասը և Օրբեթ ամրոցը։ Լիպարիտի մյուս որդին՝ Էլիկումը, հաստատվել է Նախճավանում։ Դրանով Օրբելյանների տոհմը բաժանվել է երկու ճյուղի (վրաց Օրբելիների և հայ Օրբելյանների)։
Տես նաև
Կատեգորիա:Մամիկոնյաններ Կատեգորիա:Օրբելիներ
Թակարդ զբոսաշրջիկի համար
«Թակարդ զբոսաշրջիկի համար» ( Tourist Trapped), դա ամերիկյան  ««Գրավիտի Ֆոլս»»ի մուլտիսերիալի առաջին եթերաշրջանի առաջին սերիան է։
Սյուժե
Դրվագը սկսվում է նրանից, որ Դիփերըն ու Մեյբլը ընթանում են գոլֆի համար նախատեսված կառքով և նրանց հետապնդում է մեծ հրեշը։ Ապա Դիփերը պատմում է դրվագի այն հատվածից, որտեղ երկվորյակների ծնողները նրանց բերում են Գրավիտի Ֆոլս, Օրեգոն նահանգ, որտեղ ապրում է նրանց ազգակից պապիկ Սթենը։ Դիփերը շատ էր ուզում անցկացնել ամբողջ ամառը՝ աշխատելով «հորեղբոր» մոտ Հրաշալիքների Տնակում (զբոսաշրջիկների ծուղակ և հուշանվերների խանութ)։ Սակայն, երբ նա ամրացնում էր Հրաշալիքների Տնակի գովազդի պաստառները, տեսնում է մի ժանգոտված մեքենա, որը պահված էր ծառի մեջ և բացում էր գաղտնի նոր շարք, Դիփերը գտնում է ոսկեգույն ձեռքով պատկերված մի գիրք 3 թվանշանով և սկսում է կարդալ դա։ Գրքում հավաքագրված  են Գրավիտի Ֆոլս քաղաքի գաղտնիքներն ու հրաշքները։ Ընթերցման ընթացքում նա իմանում է, որ Մեյբլը (ով ցանկանում է «ամառային էպիկական սիրավեպ» սկսել),  ժամադրության է գնում իր նոր ընկեր Նորմանի հետ։ Դիփերը մտածում է, որ Նորմանը զոմբի է, և սկսում է նկարահանել  նրանց։ Մեյբլը հիասթափված է, երբ Դիփերը նկատում է նրա կասկածամտությունը։
Անտառում ժամադրության ընթացքում Նորմանը ցույց է տալիս, թե ով է ինքն իրականում. թզուկների խումբն էր (որոնց գլխավորը Ջեֆն էր)։ Այն բանից հետո, եր Մեյբլը թզուկներին մերժելում է, նրանք Մեյբլին առևվանգում և  տանում են անտառի խորքերը։ Այդ ժամանակ, երբ Դիփերը դիտում է այն հոլովակը, որը նկարահանել էր, նա գտնում է վիդեոյի մի հատված, երբ Մեյբլի ընկերոջ ձեռքը ընկնում է։ Նա գոլֆի համար նախատեսված սայլակով արագ գնում է անտառ, որպեսզի գտնի Մեյբլին։ Զարմանալով այն փաստից, որ Նորմանը  մի քանի թզուկների ղեկավարն էր, նրան հաջողվում է փրկել Մեյբլին՝ բահի օգնությամբ Ջեֆֆին տապալելով։ Վրդովված Ջեֆֆը  կանչում է թզուկներին, որպեսզի հսկա թզուկ պատրաստեն և բռնեն Մեյբլին։ Նրանք չեն կարողանում փախչել թզուկներից, երբ հասնում են Հրաշքների տնակին։ Թվում է, թե Մեյբկը  պետք է հանձնվի՝ համաձայնելով  ամուսնանալ Ջեֆֆի հետ։ Սակայն նա վերցնում է փուչիկ փչելու սարքը և փչում է թզուկներին։
Ավելի ուշ նույն գիշերը Սթենը թույլատրում է նրանց վերցնել հուշանվերների խանութից մեկական առարկա։ Մեյբլը ստանում է բռնակ, իսկ Դիփերը ստանում է նոր գլխարկ։ Մինչ Դիփերն ու Մեյբլը պատրաստվում են քնելու, Սթենը մտնում է գաղտնի հանգստի սենյակ փուչիկի տեսքով սարքավորում վերցնելու, որպեսզի նրան ոչ ոք չնկատի։
Գաղտնագրություն
Գաղտնագրություն ZHOFRPH WR JUDYLWB IDOOV Կեսարի ալգորիթմով վերծանում է, ինչպես. WELCOME TO GRAVITY FALLS (հայ. Բարի գալուստ Գրավիտի Ֆոլս)։
Արտադրություն և հեռարձակում
«Թակարդ զբոսաշրջիկի համար» սերիալը գրվել է Ալեքս Հիրշի կողմից և Ջոն Ահոշամը սերիալը նկարահանել է Մէթթա Բրեյլիի, էրիկա Ֆոնտանայի, Մարկա Գարսիի, Ալոնսո Ջամիրես Ջամոսայի և Նիկի Յանգի գծանմուշների հիման վրա։ Սերիալի պրեմիերան կայացել է 2012 թվականի հունիսի 15-ին՝ անմիջապես  «Let It Shine»- ից հետո  ԱՄՆ-ի Disney ալիքում: Դրվագի պրեմիերան դիտել է մոտ 3.4 միլիոն հեռուստադիտող։ Երբ այն ցուցադրվել է Մեծ Բրիտանիայում և Իռլանդիայում 2012 թվականի հուլիսի 20-ին, դիտեցին  267 000 հեռաստադիտողներ ։
Քննադատների ակնարկներ
The A.V. Club-ից Ալասդեր Ուիլքինսը «Թակարդ զբոսաշրջիկների համար»  ֆիլմին տվել է B+ գնահատական՝ բարձր գնահատելով նրա «հմտությունը» այլ մանկական մուլտսերիալների համեմատ (ոգեշնչող « Սիփսոնները », «Գաղտնի նյութեր» և « Թվին Փիքս »), որպես արվեստի ոճ՝ շոու է, հաճախ ներկայանում է որպես կատակերգություն, մասնավորապես բեմում Մեյբլը երևում է հույսով լի, քանի որ նրա ընկեր զոմբի Նորմանը եղել է վամպիր, որին հաջորդում է «զարմանալի անհեթեթության» բացահայտումն այն մասին, որ Նորմանն իրականում թզուկների խումբն է։ Սակայն դրվագի մնացած մասը նա քննադատվել է նրա համար, որ նա շատ հույսը դնում էր «պատահական» հումորի վրա։ Ուիլքինսը նույնպես գովաբանեց Քրիսթեն Շաալին Մեյբլի դերակատարման համար և հայտարարեց, որ հերոսի մոտ եղել է «նմանատիպ ուրախալի զսպման բացակայություն և չարության հակումներ (համենայն դեպս, երբ գործը հասնում էթ թզուկներին հարվածելը), որոնց միջոցով Շաալը հաղթում է Լուիզա Մելչերին այն տարբերությամբ, որ նա լիարժեք հոգեբան չէ»։ Ուիլքինսը զգում էր, որ Մեյբլը «անխելք, անփույթ աղջիկ» էր այնպիսի ոգևորվածության աստիճանով, որը շատ կատակներ էր անում իր դրվագներում, և որ նա գործում էր 12-ամյա դեռահասի համապատասխան մտածելակերպով։ Ջեյսոն Ռիթերը Դիփերի դերում նույնպես ստացել է գնահատական նրա համար, որ նա իր տվել է  կերպարին խուճապահար և կասկածելի հայացք շրջապատող աշխարհի վրա, բայց նշվում էր նաև, որ նրա ձայնը  12-ամյա երեխայի համար չափազանց ծեր մարդու ձայն էր ։ «Թակարդ զբոսաշրջիկների համար» մուլտսերիալը ստացել է երկու անվանակարգ Annie Awards- ի 40-րդ մրցանակաբաշխության ժամանակ, այդ թվում Յեն Ուորելը Քրիսթեն Շաալի հեռուստատեսային անիմացիոն ձայնագրության լավագույն հեռարձակման համար ստացել է մրցանակ:.
Ծանոթագրություններ
Կատեգորիա:Գրավիտի Ֆոլս
Օպիատներ
Օպիատներ, ափիոնի թմրեցուցիչ ալկալիներ : Գոյություն ունի նաև օփիոիդներ դեղամիջոցների մի խումբ, որը մարդու օրգանիզմի վրա ազդում է ինչպես ափիոնը և նույնպես հանդիսանում է ափիոնային ընկալիչների ագոնիստ : Հաճախ օպիատներ անվանում են խաշխաշի ալկալիները և դրա ածանցյալները, իսկ օփիոիդները դրանց սինթետիկ և կիսասինթետիկ ածանցյալներն են : Օպիատների շարքին են դասվում ինչպես ափիոնի բնական ալկալիները (օրինակ՝ մորֆին, կոդեին, թեբաին, նարկոտին), այնպես էլ դրանց կիսասինթետիկ ածանցյալները (ինչպես օրինակ՝ հերոին, դեզոմորֆին) :
Գրականություն
Կատեգորիա:Օպիատներ Կատեգորիա:Թմրամիջոցներ
Հաշվողական քիմիա
Մոլեկուլար մեխանիկայի մեթոդներ
Մոլեկուլար մեխանիկայի (ՄՄ) մեթոդներով մոդելավորումը և մոլեկուլի կառուցվածքի ու ֆիզիկական հատկությունների կանխատեսումն հիմնված են դասական ֆիզիկաի կանոնների վրա։ ՄՄ մեթոդները առկա են համակարգչային մի շարք ծրագրերում, ինչպիսիք են օրինակ՝ MM3, HyperChem, Quanta, Sybyi, Alchemy ծրագրերը։ Կան շատ տարբեր ՄՄ մեթոդներ և նրանցից յուրաքանչյուրն բնութագրվում է իր ուժային դաշտով։ Ուժային դաշտը ունի հետևյալ բաղադրիչները՝ ՄՄ հաշվարկներում էլեկտրոնները մոլեկուլային համակարգում ակնհայտորեն հաշվի չեն առնվում։ Ուժային դաշտում էլեկտրոնային ազդեցությունը նախատեսված է պարամետրիզացիաի միջոցով։ Այս մոտավորությունը հնարավորություն է տալիս կատարել ՄՄ հաշվարկներ հազարավոր ատոմներից բաղկացած մոլեկուլային համակարգերում։ Սակայն, էլեկտրոնային էֆեկտների անտեսումը հանգեցնում է մի շարք սահմանափակումների, որոնցից հիմնականերն են՝
Քվանտային քիմիայի մեթոդներ
Քվանտային քիմիայի մեթոդները (ՔՔՄ) իրենց հաշվարկներում իբրև հիմք օգտագործում են քվանտային ֆիզիկայի օրենքները, երբ քվանտային վիճակները, էներգիաները և ֆիզիկական համակարգի այլ հատկությունները ստացվում են Շրյոդինգերի հավասարումից՝
HΨ =EΨ
1.Կիսաէմպիրիկ մեթոդներ, ինչպիսին են AM1, MINDO/3 և PM3, որոնք կիրառվում են MOPAC, AMPAC, HyperChem, Gamess, Gaussian և այլ ծրագրերում։ Կիսաէմպիրիկ մեթոդներում, հաշվարկների պարզեցման նպատակով օգտագործվում են փորձնական տվյալներից ստացված պարամետրեր, որոնք կրճատում են հաշվարկի տևողությունը և դարձնում դրանք քիչ ծախսատար։ Կիսաէմպիրիկ մեթոդների տարբերությունը պայմանավորված է համապատասխան պարամետրերի ընտրությամբ։
2. Ab initio մեթոդները (ի սկզբանե – մեթոդներ, որոնք հիմնված են սկզբնական հասկացությունների և օրենքների վրա), ի տարբերություն ՄՄ և կիսաէմպիրիկ մեթոդների, իրենց հաշվարկներում չեն կիրառում փորձնական որևիցե տվյալ և հիմնված են միայն Շրյոդինգերի հավասարման և մի քանի ֆիզիկական հաստատունների վրա՝
Ab initio մեթոդներից ամենա տարածվածը դա Հարտրի-Ֆոկի մեթոդն է։ Փաստ է, որ էլեկտրոնները մոլեկուլային համակարգերում փոխազդում են, ինչը Հարտրի-Ֆոկի մեթոդում հաշվի է առնվում միջինացված էլեկտրոնային խտության հետ էլեկտրոնի փոխազդմամբ։ Այս մոտավորության պատճառով Հարտրի-Ֆոկի մեթոդի կիրառումը որոշ տիպի համակարգերին հաշվարկի արդյունքներում բերում է զգալի անճշտությունների։
3. Խտության ֆունկցիոնալի տեսության (DFT-density functional theory) վրա հիմնված մեթոդները լայնորեն կիրառվում են վերջին տարիներին։ DFT-հաշվարկները շատ նման են ab initio հաշվարկներին, սակայն դրանք գրավիչ են նրանով, որ ի տարբերություն ab initio-ի հաշվի են առնում էլեկտրոնային զույգի անմիջական փոխազդեցությունները (electronic correlation)։ Այն հնարավոր է դարձնում ուսումնասիրել և ճշգրիտ արդյունքներ ստանալ այն համակարգերում և պրոցեսներում, ուր կորելացիոն էֆեկտները որոշիչ են։ Ի տարբերություն կիսաէմպիրիկ մեթոդների DFT-ն և ab initio-ն, չունենալով կախվածություն փորձնական տվյալներից, տեսականորեն կարող են կիրառվել ցանկացած տիպի և քանակի ատոմներ պարոնակող համակարգերում, գրգռված վիճակներում գտնվող մոլեկուլներին և լուծույթներին։ Սակայն, ատոմների քանակի և զանգվածի հետ համընթաց աճում են նաև հաշվարկի համար պահանջվող միջոցները (հաշվարկի տևողություն, հահամակարգչի հզորություն, հիշողությու և այլն..) DFT և ab initio մեթոդի բավականին շատ տեսակներ ընդգրկված է լայն տարածում ստացած Gaussian 98 համակարգչային ծրագրային փաթեթում։
Գրականություն
Կատեգորիա:Քիմիայի բաժիններ Կատեգորիա:Համակարգչային քիմիա Կատեգորիա:Քվանտային քիմիա Կատեգորիա:Հաշվողական քիմիա
Մ.թ.ա. 539
Դեպքեր
Կործանվեց Բաբելոնի թագավորությունը
Թալուլա Բենկհեդ
Թալուլա Բրոքման Բենկհեդ (Tallulah Bankhead ), ամերիկացի դերասանուհի, հայտնի է իր սրամտությամբ, անթերի արտաքինով, խռպոտ ձայնով։ Նախապատերազմական ֆիլմերում և ներկայացումներում խաղացած բազմաթիվ գերազանց դերերով։
Կենսագրություն
Բենկհեդը սերում է ԱՄՆ քաղաքական էլիտայի տոհմից. նրա հայրը՝ Ուիլյամ Բրոքման Բենգհեդը, մինչ կյանքի վերջ եղել է Ամերիկայի Միացյալ Նահանգների Ներկայացուցիչների պալատի խոսնակ։
Դպրոցը թողել է 15 տարեկան հասակում։ Նրա թատերական դեբյուտը տեղի է ունեցել 1918 թվականին Նյու Յորքում, հաջողություն է ունեցել Լոնդոնի բեմում 1923-1931 թվականներին։ Երկու անգամ Նյու Յորքի թատրոնի քննադատների կողմից ճանաչվել է թատերաշրջանի լավագույն դերասանուհի։
Բենկհեդը երեխաներ չի ունեցել, 30 տարեկանում չորս անգամ աբորտ է արել։
Նյու Յորք (1917-1922)
15 տարեկանում Բենկհեդն իր լուսանկարը ներկայացրել է Picture Play-ին, և դարձել է 12 հաղթողներից մեկը՝ պարգևատրվելով Նյու Յորք ուղևորությամբ և նկարահանումներով։
Ժամանելով Նյու Յորք՝ Բենկհենդը պարզել է, որ մրցույթում իր հաղթանակն անցողիկ էր։ Նրան վճարել են 75 ԱՄՆ դոլար, «Ով էր նրան ավելի շատ սիրում» ֆիլմի վրա երեքշաբաթյա աշխատանքի համար, բայց նա արագ գտել է իր տեղը Նյու Յորքում։
1919 թվականին երեք համր ֆիլմերում խաղալուց հետո. «Ե՞րբ են տղամարդիկ դավաճանում» (1918), «Երեսուն շաբաթ» (1918) և «Թակարդը» (1919), Բենկհեդն իր առաջին թատերական դեբյուտն իրականցրել է Բիժուի թատրոնում։
Խաղացել է մի շարք ֆիլմերում։ Չնայած նրա դերասանական խաղը բարձր է գնահատվել, ներկայացումները կոմերցիոն և քննադատական տեսանկյունից անհաջող են եղել։ Բենկհեդը Նյու Յորքում մնացել է հինգ տարի, զգալի հաջողությունների չհասնելով՝ տեղափոխվել է Լոնդոն։
Հոլիվուդ
Բենկհենդը Միացյալ Նահանգներ է վերադարձել 1931 թվականին, բայց 1930-ական թվականների առաջին չորս ֆիլմերում հաջողությունը չէր ժպտում։ Նա վարձել Հոլիվուդում Սթենլի փողոց 1712 հասցեում գտնվող իր տուն և սկսել է կազմակերպել երեկույթներ, որոնց մասին ասում էին, որ «սահմաններ չունեն» ։ Բենկհեդի առաջին ֆիլմը ռեժիսոր Ջորջ Կյուկորի «Խայտառակ տիկինն» էր (1931)․ հետագայում նրանք Կյուկորի հետ դարձել են հավատարիմ ընկերներ։ Ավելի քան ութ տարի Մեծ Բրիտանիայում ապրելուց և հյուրախաղերից հետո նրան այլևս դուր չէր գալիս Հոլիվուդը։ Երբ հանդիպել է պրոդյուսեր Իրվինգ Թալբերգին և հարցրել է. «Ինչպե՞ս հայտնվեցիք այս սարսափելի վայրում»։ Թալբերգը պատասխանել է. «Համոզված եմ, որ խնդիրներ չեք ունենա, հարցրեք, ում ուզում եք ։ Չնայած Բենկհեդն այնքան էլ հետաքրքրված չէր ֆիլմեր նկարահանելով, բայց մեկ ֆիլմում 50,000 ԱՄՆ դոլար շահույթի հնարավորությունը գայթակղիչ էր։ 1932 թվականին նրա «Սատանան և անդունդ» ֆիլմը աչքի է ընկել երեք գլխավոր համաստղերի մասնակցությամբ. Բենկհենդը ստացել է ավելի բարձր գնահատականներ, քան Գերի Կուպերը, Չարլզ Լոութոնը և Քերի Գրանտը։ Սա միակ կինոնկարն էր Կուպերի և Գրանտի հետ գլխավոր դերերում։ Հետագայում նա ասել է. «Դալինգ, հիմնական պատճառը, որ ես համաձայնվեցի (դերի համար), այս աստվածային Գարի Կուպերին խաբելն էր» ։
Բենկհեդը կինոարդյունաբերության մեջ իր ձեռբերումների շնորհիվ Հոլիվուդի փառքի ծառուղում ունի իր աստղը՝ 6141 Hollywood Blvd.
Անձնական կյանք
Բենկհեդը հայտնի է եղել ոչ միայն որպես դերասանուհի, այլ նաև իր ակտիվ կյանքով, յուրահատուկ անհատականությամբ և սրամտությամբ։ Սիրել է հաճախակի մասնակցել երեկույթների, ապրել է պահի թելադրանքով։ Իր անձնական կյանքում Բենկհեդը անընդհատ պայքարել է ալկոհոլիզմի և թմրամոլության դեմ, օրական ծխել է մոտ 120 ծխախոտ։ Հայտնի էր անկանոն սեռական կյանքով ինչպես տղամարդկանց, այնպես էլ կանանց հետ։ Բենկհեդը բացեիբաց խոսում էր նաև իր արատների մասին։ Նա աջակցել է որբ երեխաներին և օգնել ընտանիքներին խուսափել Իսպանիայի քաղաքացիական պատերազմից և Երկրորդ համաշխարհային պատերազմից։
Բենկհեդը բեյսբոլի մոլի երկրպագու է եղել․ նրա սիրելի թիմը New York Giants-ն էր ։ Իրեն համարել է Անգլիկան եկեղեցու անդամ, չնայած որ եկեղեցական ոչ մի տեսակի չէր պատկանում ։
Բենկհենդը երեխաներ չի ունեցել։ Նա իր վաղեմի ընկերոջ՝ դերասանուհի Եվգենիա Ռոլսի և Դոնալդ Սիվելի երեխաների՝ Բրուք և Բրոքման Սիվելների կնքամայրն էր։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:Ամերիկացի դերասաններ Կատեգորիա:20-րդ դարի ամերիկացի դերասանուհիներ Կատեգորիա:Համր կինոյի դերասաններ Կատեգորիա:Հոլիվուդյան փառքի ծառուղի Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կենսագիրներ Կատեգորիա:20-րդ դարի ամերիկացի կին գրողներ
Իվան Կալուգին
Իվան Իվանովիչ Կալուգին (Иван Иванович Калугин, ), ռուս անասնաբույծ։
Ավարտել է Մոսկվայի Պետրովսկու անվան (այժմ՝ Տիմիրյազևի անվան) գյուղատնտեսական ակադեմիան (1890)։ 1925-1926 թվականներին ղեկավարել է Ադրբեջանի անասնապահությունը ուսումնասիրող գիտական արշավախումբը։
1932-1944 թվականներին՝ Երևանի անասնաբուծական-անասնաբուժական ինստիտուտի կերակրման ամբիոնի վարիչ։ Կալուգինի գիտական աշխատանքները նվիրված են Անդրկովկասում անասնապահության զարգացման, գյուղատնտեսական կենդանիների կերակրման հարցերին։
Ծանոթագրություններ
Կատեգորիա:Ռուս կենդանաբաններ Կատեգորիա:Ռուս գիտնականներ
Ավգուստ Հլոնդ
Ավգուստ Հլոնդ (August Hlond; ), Լեհաստանի Հանրապետության (1918—1939) պետական ու կրոնական գործիչ, հոգևորական, Հռոմեական կաթոլիկ եկեղեցու եպիսկոպոս և կարդինալ, Գնեզնոյի արքեպիսկոպոս, Լեհաստանի պրիմաս (1926 — 1948)    , Վարշավայի արքեպիսկոպոս։